Ons het die huis vreeslik geniet. Dis modern, ruim en die ligging is onverbeterlik. Regtig 'n pragtige huis en ons sal graag weer daar bly. Die feit dat ons hondjie kon saamgaan, maak dit 'n fantastiese bestemming. Maar, die kliëntediens was te rigied en onbuigsaam vir 2020 en die agent moet meer ag slaan op gasvryheid in terme van reëls. Dit sal ook 'n goeie idee wees om meer eetgerei en breekware beskikbaar te stel. Daar is net 6 van alles. In kort, perfekte huis met onnodige reëls.
Die huis is fantasties toegerus met alles wat mens benodig. Dit is pragtig en netjies. Ons het ons verblyf so baie geniet dat ons skoon hartseer was om op te pak ek huistoe te gaan. Die uitsig is onbeskryflik mooi en sommer 'n klipgooi van die strand af. Pragtige sonsondergange en rustige atmosfeer. Dit was werklik baie lekker. Dankie aan Liezle vir al jou hulp en terugvoer wanneer ons 'n navraag gehad het.
Dit was vir ons net 'n voorreg om julle as gaste hê, baie dankie dat julle die huis so mooi netjies gelos het, ons sien uit na julle volgende kuier.
Ons sal definitief weer daar gaan bly as ons die Weskus besoek. Ons dink die plek sal bietjie koud wees in die winter met die sementvloere, sal aanbeveel dat hul verwarmers aanskaf vir die winter. Hul kan ook meer vullissakke voorsien vir vullis vir mense wat net 'n naweek kom bly. 'n Aanduiding is ook noodsaaklik vir die gaste van hoe die die sakke vir vullisverwydering werk i.v.m. die herwinning. Bv. die deurskynend sakke is vir plastiek, ens.
Ons het die naweek by Rocherpan baie geniet, die kamers met hulle eie storte was skoon en baie netjies. Daar is niks negatief wat ek oor die huis kan sê nie. My familie het hulle almal terdeë geniet. Baie dankie, ons sal definitief terug wees.
Ongelooflike huis en dorpie, mooiste sonsondergang en uitsigte. Die gedruis van die see is al wat jy hoor.